**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**  **NADLEŽNO TIJELO: Ministarstvo mora, prometa i infrastrukture**

**NAZIV POZIVA: Vraćanje u ispravno radno stanje infrastrukture i pogona u području prijevoza oštećenih u potresu na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Bjelovarsko-bilogorske županije i Koprivničko-križevačke županije nastalih kao posljedica serije potresa s epicentrom na području Sisačko-moslavačke županije počevši od 28. prosinca 2020.**

**ROK ZA PODNOŠENJE PP: 16.05.2022.**

**OZNAKA POZIVA: FSEU.MMPI.01**

**ROK ZA ODGOVOR NA PITANJE (UzP)04.03.2022.**

**TIP NATJEČAJA:OTVORENI**

*\* napomena nadležnom tijelu: U skladu sa Pravilima FSEU, nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 kalendarskih dana (KD) od postavljenog pitanja a Pravila FSEU predviđaju duži rok u kojem se odgovara na postavljena pitanja), tada prioritet ima rok iz UzP-a.*

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:**  | **1** |
|  | **OBJAVA SVIH PITANJA/ODGOVORA IZ VERZIJE 1:** |  |
| **RB** | **DATUM ZAPRIMANJA PITANJA: 24.02.2022. godine** | **DATUM ODGOVORA NA PITANJE: 01.03.2022.** |
|  | Potencijalni prijavitelj prijavio bi na predmetni Poziv operaciju/projekt sanacije klizišta i popratne cestovne infrastrukture. Budući da je postupak ishođenja građevinske dozvole u tijeku, a prema Uputama za prijavitelje ne stoji konkretna uputa, molimo Vas za odgovor je li nužno u prijavi dostaviti građevinsku dozvolu predmetnog zahvata? Ako da, je li istovjetno da se dostavi zahtjev za građevinsku dozvolu budući da je cijeli postupak ishođenja u tijeku? | Opis obaveznih dokumenata naveden je u Uputama za prijavitelje, točka 3.1. Projektni prijedlog. Potencijalni prijavitelji ostalu dokumentaciju dostavljaju prema zahtjevima njihovog projektnog prijedloga kako je navedeno u Obrascu 5 – Izjava stručnjaka.Ako je za projektni prijedlog potrebna građevinska dozvola ali do trenutka prijave projektnog prijedloga ista nije ishođena, nije ju nužno dostaviti.U slučaju da je građevinska dozvola ishođena potencijalni prijavitelji su ju dužni dostaviti uz projektni prijedlog. |
|  | Prvom izmjenom navedenog Poziva došlo je do promjene u popisu dokumentacije koju projektni prijedlog mora sadržavati, te je sada između ostalog navedeno da projektni prijedlog mora sadržavati:• Troškovnik građevinskih radova – ako je primjenjivo (u slučaju kada prijavitelj traži sufinanciranje izvedbe radova i ako je priprema projektno tehničke dokumentacije već završena); te • Proračun operacije – obavezno (proračun troškova po projektnim aktivnostima potrebnih za realizaciju operacije).Obzirom na ovu izmjenu molimo pojašnjenje tko navedene dokumente treba izraditi, te da li ih je potrebno potpisati i ovjeriti. | Slijedom I izmjene poziva, objavljene 24.02.2022. godine, obavezni prilog svakoj projektnoj prijavi je proračun operacije - proračun troškova po projektnim aktivnostima potrebnih za realizaciju operacije kojeg izrađuje, potpisuje i ovjerava prijavitelj. Troškovnik građevinskih radova se dostavlja u slučajevima kada je projektno-tehnička dokumentacija već izrađena, te isti ne mora biti potpisan i ovjeren. **POJAŠNJENJE ZA VEĆ PRIJAVLJENE PROJEKTNE PRIJEDLOGE**:Svim prijaviteljima koji su se do dana izmjene poziva prijavili, biti će omogućena dorada prijava u skladu s Uputama za prijavitelje, točka 3.2. Rok za predaju projektnog prijedloga, te će svaki Prijavitelj biti kontaktiran. |